CELEX: 32011R0603
Language: ro
Date: 2011-06-20 00:00:00
Title: Regulamentul de punere în aplicare (UE) nr. 603/2011 al Comisiei din 20 iunie 2011 privind clasificarea anumitor mărfuri în Nomenclatura combinată

23.6.2011   
            
            
               RO
            
            
               Jurnalul Oficial al Uniunii Europene
            
            
               L 163/10
            
         REGULAMENTUL DE PUNERE ÎN APLICARE (UE) NR. 603/2011 AL COMISIEI
   din 20 iunie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă trebuie clasificate la codurile NC indicate în coloana (2), pe baza motivelor menționate în coloana (3) a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codurile NC indicate în coloana (2) a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iunie 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Articol special conceput pentru a fi montat în echipamentul de semnalizare al unui model specific al unui autovehicul.
                  Articolul se compune din două ansambluri de circuite imprimate interconectate, fiecare conținând componente pasive (condensatoare și rezistori) și componente active [diode, diode emițătoare de lumină (leduri), tranzistori și circuite integrate]. Unul dintre ansambluri este dotat cu o interfață pentru conectarea la sistemul de iluminare al autovehiculului.
                  Ledurile creează efectul de semnalizare.
                  
                      (1) A se vedea imaginea
               
               
                  8512 90 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (b) la secțiunea XVI, precum și pe baza textului codurilor NC 8512, 8512 90 și 8512 90 90.
                  Dat fiind că se compune din ansambluri de circuite imprimate (a se vedea notele explicative aferente subpoziției 8443 99 10 referitoare la subansamblurile electronice), articolul nu îndeplinește condițiile pentru a se încadra în categoria dispozitivelor semiconductoare și a circuitelor integrate electronice (a se vedea nota 8 la capitolul 85). În consecință, nu poate fi clasificat la pozițiile 8541 și 8542.
                  Dat fiind că articolul nu este complet, ci special conceput astfel încât să fie utilizat în echipamentul de semnalizare al unui autovehicul, împreună cu alte componente cum ar fi lentila, clasificarea la codul NC 8512 20 00 este exclusă.
                  Prin urmare, articolul trebuie clasificat la codul NC 8512 90 90 ca parte a unui aparat electric de iluminat sau de semnalizare de tipul celor utilizate pentru autovehicule.
               
            
         
      
         (1)  Imaginea are caracter pur informativ.